《夹竹桃花 其三》
明代·王世懋

寂寞谁相问，清斋隔市嚣。忽遗芳树至，应识雅情高。

布叶疏疑竹，分花嫩似桃。野人看不厌，常此对村醪。

作者简介：（1536—1588）明苏州府太仓人，字敬美，号麟洲。王世贞弟。嘉靖三十八年进士，以父丧归乡，久之除南仪制主事，出为江西参议，陕西、福建提学副使，擢南京太常少卿。好学善诗文，名亚其兄，人称小美。有《王奉常集》、《艺圃撷馀》、《窥天外乘》、《闽部疏》、《三郡图说》等。